rejauldu/bengali-wikipedia huggingface dataset:
দ্য মুসলমান  ভারতের চেন্নাই থেকে প্রকাশিত উর্দু-ভাষার প্রাচীনতম দৈনিক সংবাদপত্র। এটি চার পৃষ্ঠা বিশিষ্ট সান্ধ্য পত্রিকা, ছাপাখানায় ছাপানোর পূর্বে যেটির সকল পাতা হস্তলিপিকারদের দ্বারা হাতে লেখা হয়। (Also on ABC News) দ্য টাইমস অব ইন্ডিয়া এবং ওয়্যারড ম্যাগাজিন অনুযায়ী, দ্য মুসলমান সম্ভবত বিশ্বে টিকে থাকা একমাত্র হস্তলিখিত সংবাদপত্র। পত্রিকাটির  বর্তমান সম্পাদক সৈয়দ আরিফুল্লাহ।   ইতিহাস  সংবাদপত্রটি সৈয়দ আজমতউল্লাহ ([[[ইংরেজি]]:Syed Azmathullah) ১৯২৭ সালে প্রতিষ্ঠা করেন। এটি ভারতীয় জাতীয় কংগ্রেস-এর মাদ্রাজ সেশনের প্রেসিডেন্ট ডাঃ মুখতার আহমেদ আনসারি উদ্বোধন করেন। সংবাদ পত্রটির কার্যালয় চেন্নাইয়ের ট্রিপলিকেন হাই রোডে অবস্থিত।  সৈয়দ আজমতউল্লাহ-এর মৃত্যুর পরে, সংবাদপত্রটি সৈয়দ ফাজুল্লাহ (Syed Fazullah)-এর দ্বারা প্রকাশিত হয়। ২০০৭ সালে, ফাজুল্লাহ আশঙ্কা করে যে তাঁর মৃত্যুর পর চারুলিপির এই সংস্কৃতিও হারিয়ে যাবে, যেহেতু তাঁর পুত্রগণ এই সংস্কৃতিতে আগ্রহী ছিলেন না।Image 7 of 22. India's News Calligraphers Do It on Deadline. Wired. ফাজুল্লাহের পুত্র, সৈয়দ নাসরুল্লাহ, বলেন যে তিনি ক্যালিগ্রাফি-তে আগ্রহী নন, এবং যখন তিনি ক্ষমতায় আসবেন, তখন "কিছু বদলও আসবে"। কিন্তু এখনও পত্রিকাটি হাতে লেখা হয় ও এপ্রিল ২০১৮-তে ৯২ বছরে পা দেয় পত্রিকাটি।   দল  লিপিবিশারদগণ, যারা কাতিব নামেও পরিচিত, ৮০০ ফিটের একটি ছোট এক-ঘর কার্যালয়ের এক কোণে কাজ করেন। তাদের কাছে বিশেষ সুবিধা থাকে না, শুধু দুইটি দেওয়াল পাখা, তিনটি বাতি এবং একটি ফ্লুরোসেন্ট বাতি। প্রত্যেকটি পৃষ্ঠায় প্রায় ৩ ঘণ্টা সময় লাগে। চার পাতার দৈনিকের কাজ শুরু হয় সকাল ১০টায়। দু’জন অনুবাদক খবরগুলো উর্দু ভাষায় লিখে দেন। ঘণ্টা দু’য়েক ধরে অনুবাদের কাজ চলে। তারপর চারুলিপি ও মূল কাগজ লেখার কাজ শুরু হয়। মূল কপি তৈরি হওয়ার পর প্রায় দুপুর ১টায় প্রিন্টের মাধ্যমে ও ফটো নেগেটিভে প্রসেস হয়ে বাকি কপিগুলো তৈরি হয়। সন্ধ্যার মধ্যে খবরের কাগজ পৌঁছে যায় প্রায় ২২ হাজার পাঠকের হাতে।  এই দৈনিকটির তিনজন কাতিব। প্রধান কাতিবের নাম রাহমান হোসেইনি। ১৯৮০ সালে তিনি এ পত্রিকায় যোগ দেন। মাস শেষে বেতন পান আড়াই হাজার রুপি। এখানে কাতিব হিসেবে লেখার কাজ করেন শাবানা বেগম ও খুরশিদ বেগম। প্রতি পৃষ্ঠার জন্য প্রতিদিন ৬০ ভারতীয় টাকা করে আয় করেন উভয়ে। চিন্নাস্বামী বালাসুব্রামোনিয়াম প্রধান প্রতিবেদক, যিনি সংবাদপত্রটির সঙ্গে আছেন প্রায় ২০ বছর। দৈনিকটির ক্রেতা সারা ভারতে আছে, নয়া দিল্লী, কলকাতা ও হায়দরাবাদ অন্তর্গত।   ধরন  দৈনিকটির চারটি পৃষ্ঠা থাকে। প্রথম পাতায় থাকে দেশ ও বিদেশের নানা খবর। দ্বিতীয় পাতায় সম্পাদকীয়। পরের পাতা দুটিতে স্থানীয় খবর, খেলা ও বিজ্ঞাপন। সম্পাদক বলেন, সাধারণত এই দৈনিকে ব্রেকিং নিউজ থাকে না। তবে ব্রেকিং নিউজের জন্য প্রথম পাতার নিচের ডানদিকে কিছু জায়গা ফাঁকা রাখা হয়। সোমবারে কোরান ও ইসলাম সংক্রান্ত খবর বেশি প্রাধান্য পায় অন্যান্য খবরের থেকে।  এপ্রিল ২০১৮ অনুসারে, প্রতিটি খবরের কাগজের দাম ৭৫ পয়সা (ভারতীয়) এবং দৈনিকটির প্রায় ২১ থেকে ২২ হাজার ক্রেতা আছে।   তথ্যসূত্র    বহিঃসংযোগ    হাতে লেখা দৈনিক দ্য মুসলমান, বাংলাদেশের খবর (১৮ এপ্রিল ২০১৮)  দ্য মুসলমান: হাতে লিখেই ৮৮ বছর, এনটিভি (০৫ এপ্রিল ২০১৫)  হাতে লিখেই ৯১ বছর পার করল উর্দু দৈনিক 'দ্য মুসলমান', আনন্দবাজার পত্রিকা (১৮ এপ্রিল ২০১৮)  বিষয়শ্রেণী:চারুলিপি বিষয়শ্রেণী:উর্দু ভাষার সংবাদপত্র বিষয়শ্রেণী:১৯২৭-এ ভারতে প্রতিষ্ঠিত বিষয়শ্রেণী:১৯২৭-এ প্রতিষ্ঠিত প্রকাশনা বিষয়শ্রেণী:ভারতের দৈনিক সংবাদপত্র বিষয়শ্রেণী:ভারতের উর্দু ভাষার সংবাদপত্র বিষয়শ্রেণী:চেন্নাইয়ের গণমাধ্যম বিষয়শ্রেণী:ইসলামি চারুলিপি
পান্ডেটোলা রেলওয়ে স্টেশন হল পূর্ব রেলওয়ে জোনের মালদা রেলওয়ে বিভাগের অধীনে সাহেবগঞ্জ লুপের দুমকা-ভাগলপুর লাইনের একটি রেলওয়ে স্টেশন। স্টেশনটি ভারতের বিহার রাজ্যের বাঁকা জেলার পান্ডেটোলায় শ্যাম বাজারে অবস্থিত। ইতিহাস ভাগলপুর জংশন রেলওয়ে স্টেশন থেকে মন্দার হিল রেলওয়ে স্টেশন শাখা পর্যন্ত মিটার-গেজ রেলপথটি ১৯০৭ সালে খোলা হয়। শাখাটি ব্রডগেজে রূপান্তরিত হয় ২০১২ সালের ২৩ শে ডিসেম্বর মন্দার হিল থেকে হান্সডিহা পর্যন্ত একটি নতুন রেলপথ চালু হয় এবং ২০১৪ সালের জুন মাসে দুমকা থেকে বারপালাসি রুটটি পুনর্নির্মাণ করা হয় এবং অবশেষে ২০১৫ সালে পুরো ট্র্যাকটি চালু হয়।  তথ্যসূত্র   বিষয়শ্রেণী:বাঁকা জেলার রেলওয়ে স্টেশন বিষয়শ্রেণী:মালদা রেলওয়ে বিভাগ বিষয়শ্রেণী:বিহারের রেলওয়ে স্টেশন অসম্পূর্ণ
সৈয়দ আবুল ফজল জালালি বুরানি (; জন্ম: ২৬ জুন ১৯৯৮; আবুল ফজল জালালি নামে সুপরিচিত) হলেন একজন ইরানি পেশাদার ফুটবল খেলোয়াড়। তিনি বর্তমানে ইরানি ক্লাব এস্তেগলাল এবং ইরান জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।  ২০১৮ সালে, জালালি ইরান অনূর্ধ্ব-২৩ দলের হয়ে ইরানের বয়সভিত্তিক পর্যায়ে অভিষেক করেছিলেন। প্রায় দুই বছর যাবত ইরানের বয়সভিত্তিক দলের হয়ে খেলার পর, তিনি ২০২১ সালে ইরানের হয়ে আন্তর্জাতিক পর্যায়ে অভিষেক করেছেন; ইরানের জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।   প্রারম্ভিক জীবন  সৈয়দ আবুল ফজল জালালি বুরানি ১৯৯৮ সালের ২৬শে জুন তারিখে ইরানের আমোলে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  জালালি কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১৩ই নভেম্বর তারিখে ঘোষিত ইরানের ২৫ সদস্যের চূড়ান্ত দলে স্থান পেয়েছেন।   পরিসংখ্যান   আন্তর্জাতিক    দল  সাল  ম্যাচ  গোল ইরান  ২০২১  ১  ০ ২০২২  ৩  ০ সর্বমোট  ৪  ০   তথ্যসূত্র    বহিঃসংযোগ            বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ইরানি ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ইরানের আন্তর্জাতিক ফুটবলার বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:এস্তেগলাল ফুটবল ক্লাবের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:২১শ শতাব্দীর ইরানি পুরুষ ক্রীড়াবিদ
কাওরাইদ গয়েশপুর কলেজ ১৯৭০ সালে সুতিয়া নদীর তীরে স্থাপিত ময়মনসিংহ জেলার গফরগাঁও উপজেলার একটি কলেজ।   পরিচিতি  কলেজটিতে বিজ্ঞান, মানবিক ও ব্যবসায় শিক্ষা বিভাগ চালু আছে। কলেজটিতে একটি দ্বিতল প্রশাসনিক ভবন দুটি একাডেমিক ভবন ও একটি বহুতল নির্মাণাধীন একাডেমিক ভবন রয়েছে।   ইতিহাস  ১৯৭০ সালের প্রথমদিকে গাজীপুর জেলার শ্রীপুর উপজেলাধীন কাওরাইদ ও ময়মনসিংহ জেলার গফরগাঁও উপজেলাধীন গয়েশপুর এলাকার স্থানীয় কয়েকজন বিদ্যুৎসাহী, শিক্ষানুরাগী লোকের প্রচেষ্টায় প্রতিষ্ঠিত হয় কাওরাইদ গয়েশপুর কলেজ। প্রতিষ্ঠাকালীন সময়ে কলেজটির অধ্যক্ষ ছিলেন পীরে কামেল আলহাজ্ব সামছুল হুদা।   স্থান ও জমি  কলেজের প্রতিষ্ঠার জমিদান করেছেন মরহুম কেরামত আলী খান যিনি এই প্রতিষ্ঠানের সবচেয়ে বেশি জমি দান করে গেছেন। প্রায় ৪ একর জমির উপর কলেজটি স্থাপিত। বর্তমানে কলেজটিতে একটি দৃষ্টিনন্দন বহুতল একাডেমিক ভবন নির্মিত হচ্ছে।   তথ্যসূত্র   বিষয়শ্রেণী:ময়মনসিংহ জেলার মহাবিদ্যালয় বিষয়শ্রেণী:১৯৭০-এ প্রতিষ্ঠিত শিক্ষাপ্রতিষ্ঠান
গুলশান কেন্দ্রীয় মসজিদ এন্ড ইদ্গাহ সোসাইটি যা গুলশান আজাদ মসজিদ নামেও পরিচিত হলো ঢাকার গুলশানের একটি  জামে মসজিদ। এটি ১৮ এপ্রিল ১৯৭৬ সালে ৬ একর জমির উপর প্রতিষ্ঠিত হয়েছিল। এটির নকশা করেছিলেন স্থপতি মেসবাহ-উল-কবীর। মসজিদটিতে একসাথে দশ হাজারেরও বেশি মুসল্লি নামাজ  আদায় করতে পারেন। মাওলানা শামসুল হক ২০১৯ সাল পর্যন্ত এই মসজিদের খতিব ছিলেন। মাওলানা মাহমুদুল হাসান এই মসজিদের বর্তমান খতিব।   তথ্যসূত্র    বহিঃসংযোগ       বিষয়শ্রেণী:১৯৭৬-এ বাংলাদেশে প্রতিষ্ঠিত বিষয়শ্রেণী:১৯৭৬-এ সম্পন্ন মসজিদ বিষয়শ্রেণী:ঢাকা জেলার মসজিদ বিষয়শ্রেণী:উইকিউপাত্তে স্থানাঙ্ক আছে
লিটলকোট, উইল্টশায়ারের টমাস ক্যালস্টন (সি. ১৩৬১ - ১৪১৮), ছিলেন একজন ইংরেজ জমির মালিক এবং রাজনীতিবিদ। তিনি ১৩৯০ সালের জানুয়ারিতে মার্লবোরো এবং ১৪০২ এবং ১৪০৬ সালে উইল্টশায়ারের জন্য ইংল্যান্ডের সংসদের সদস্য (এমপি) ছিলেন।  তিনি লিটলকোটের লরেন্স ক্যালস্টন এবং তার স্ত্রী ফেলিসিটি কম্বের পুত্র এবং উত্তরাধিকারী ছিলেন। তিনি তার পিতার কাছ থেকে লিটলকোট এবং অন্যান্য উইল্টশায়ার সম্পত্তি এবং তার বড় চাচা স্যার লরেন্স সেন্ট মার্টিনের মৃত্যুতে উইল্টশায়ার, হ্যাম্পশায়ার এবং ডরসেটে আরও জমি উত্তরাধিকার সূত্রে পেয়েছিলেন।  ক্যালস্টন তিনবার বিয়ে করেছেন; তার দ্বিতীয় স্ত্রী (মার্চ ১৩৯৯ সালের আগে) ছিলেন জোয়ান চাইল্ড্রে, বার্কশায়ারের চিল্ড্রে -এর থমাস চাইল্ড্রে এমপির কন্যা এবং উত্তরাধিকারী; তাদের একটি কন্যা ছিল, এলিজাবেথ, যিনি চাইল্ড্রে এস্টেটের একটি মূল্যবান অংশের উত্তরাধিকারী হয়ে দাঁড়িয়েছিলেন।  পরবর্তী জীবনে তিনি বেশিরভাগই বিউলিতে বসবাস করতেন, উইল্টশায়ারের ল্যাককের কাছে। ১৪১৮ সালের সেপ্টেম্বরের কিছু আগে তিনি মারা যান।   সূত্র        বিষয়শ্রেণী:ইংল্যান্ডের সংসদ সদস্য ১৪০৬ বিষয়শ্রেণী:ইংল্যান্ডের সংসদ সদস্য ১৪০২ বিষয়শ্রেণী:ইংল্যান্ডের সংসদ সদস্য জানুয়ারি ১৩৯০ বিষয়শ্রেণী:১৪১৮-এ মৃত্যু বিষয়শ্রেণী:১৩৬১-এ জন্ম
জগবীর সিংহ মালিক হরিয়ানা বিধানসভার একজন সদস্য। তিনি ভারতীয় জাতীয় কংগ্রেসের অন্তর্ভুক্ত এবং গোহানা বিধানসভা কেন্দ্রের প্রতিনিধিত্ব করেন।  তিনি রাজ্য নির্বাচনে তিনবার বিজয়ী হয়েছেন। ২০১৯ সালে তিনি লোকতন্তর সুরক্ষা পার্টির রাজ কুমার সায়নীকে ৪১৫২ ভোটে পরাজিত করেছিলেন।    তথ্যসূত্র   বিষয়শ্রেণী:১৯৫০-এ জন্ম বিষয়শ্রেণী:জীবিত ব্যক্তি বিষয়শ্রেণী:হরিয়ানার ভারতীয় জাতীয় কংগ্রেসের রাজনীতিবিদ বিষয়শ্রেণী:হরিয়ানা বিধানসভার সদস্য বিষয়শ্রেণী:সোনিপথ জেলার ব্যক্তি বিষয়শ্রেণী:হরিয়ানা বিধানসভার সদস্য ২০১৪-২০১৯ বিষয়শ্রেণী:হরিয়ানা বিধানসভার সদস্য ২০১৯-২০২৪
রসুলপুর ইউনিয়ন বাংলাদেশের টাঙ্গাইল জেলার অন্তর্গত ঘাটাইল উপজেলার একটি ইউনিয়ন।http://rasulpurup.tangail.gov.bd/   ভৌগোলিক উপাত্ত  রসুলপুর ইউনিয়নের মোট আয়তন ২২৩০৮ একর।ঘরবাড়ির সংখ্যা ১৪৬৫৪ টি।   জনসংখ্যার উপাত্ত  বাংলাদেশের ২০১১ সালের আদমশুমারী অনুযায়ী রসুলপুর ইউনিয়নের মোট জনসংখ্যা ৫৭০২৮ জন।এদের মধ্যে ২৭৮৭৮ জন পুরূষ এবং ২৯১৫০ জন মহিলা। প্রতি ব:কি: এ ৬৩২ জন লোক বাস করে।   ইতিহাস    শিক্ষা  রসুলপুর বহুমুখী উচ্চ বিদ্যালয়   অর্থনীতি    উল্লেখযোগ্য ব্যক্তি    বিবিধ    তথ্যসূত্র   বিষয়শ্রেণী:ঘাটাইল উপজেলার ইউনিয়ন বিষয়শ্রেণী:ঢাকা বিভাগের জনবহুল স্থান বিষয়শ্রেণী:টাঙ্গাইল জেলার জনবহুল স্থান
থাম্ব|সিলভার প্যাটার্ন ঢালাই র্যাপিয়ার গার্ড, ১৫৮০ থেকে ১৬০০ মধ্যবর্তিকালে একটি ছুরি, ছোরা, তলোয়ার বা বেয়নেটের দামাট (কদাচিৎ একটি বাট বলা হয়) হলো এর হাতল, এতে একটি গোপ্তা, কবজি এবং তরবারির হাতলের মাথা থাকে। গোপ্তায় একটি ক্রুশসুরক্ষা বা সুরক্ষা আবরণ থাকতে পারে। গোপ্তায় বা তরবারির হাতলের মাথার সাথে একটি থোবা সংযুক্ত করা যেতে পারে।   তরবারির হাতলের মাথা  থাম্ব| ফিলিপাইন থেকে একটি ভিসায়ান টেনেগ্রে হর্ন হিল্ট, যা চাঁদে আবদ্ধ সমুদ্র সর্প দেবতা বাকুনাওয়াকে চিত্রিত করে। তরবারির হাতলের মাথা (অ্যাংলো-নরমান  "ছোট আপেল" In Old French of an ornamental knob from the late 11th century, attested for the pommel of a sword in the late 12th century, of the pommel of a saddle in the mid-15th century. Compare Middle Latin  "knob, boss" (12th century).) হাতলের শীর্ষে একটি বর্ধিত অংশ। এটি মূলত হাত থেকে তরবারি পিছলে যাওয়া প্রতিরোধ করার জন্য তৈরি। ইউরোপে ১১ শতকের কাছাকাছি থেকে ব্লেডের বিপরীত ওজনের জন্য যথেষ্ট ভারী ব্যবহার করা হয়।  এটি তলোয়ারটিকে ভারসাম্যের একটি বিন্দু দিয়েছে দামাট থেকে খুব বেশি দূরে নয় যা আরও অস্থির লড়াইয়ের শৈলীকৃত। তরবারির নকশা এবং তরবারি শৈলীর উপর নির্ভর করে, প্রতিপক্ষকে আঘাত করার জন্যও পোমেল ব্যবহার করা যেতে পারে (যেমন: মোরধাউ কৌশল ব্যবহার করে)।  তরবারির হাতলের মাথা বিভিন্ন আকারে আবির্ভূত হয়েছে, যার মধ্যে রয়েছে আবৃত গোলক, ক্রিসেন্ট, ডিস্ক, চাকা এবং পশু বা পাখির মাথা। এগুলি প্রায়শই খোদাই করা হয় বা বিভিন্ন নকশার সাথে জড়ো করা হয় এবং মাঝে মাঝে গিল্ট এবং গহনা দিয়ে আরূঢ় করা হয়। ইওয়ার্ট ওকেশট তার ব্লেড টাইপোলজির পাশাপাশি দাঁড়ানোর জন্য তার দ্য সোর্ড ইন দ্য এজ অফ চিভালরি (১৯৬৪) গ্রন্থে মধ্যযুগীয় তরবারির হাতলের মাথা ধরণগুলির শ্রেণিবিভাগের একটি পদ্ধতি চালু করেছিলেন। See also myarmoury.com for an online summary. ওকেশট তরবারির হাতলের মাথা প্রকারগুলিকে A–Z বড় অক্ষর দিয়ে গণনা করা হয়, উপপ্রকার গুলি সংখ্যা দ্বারা নির্দেশিত হয়।   তথ্যসূত্র   বিষয়শ্রেণী:ধারালো অস্ত্র বিষয়শ্রেণী:তরবারি
কাজী শাহানা পারভীন একজন বাংলাদেশি শুটার যিনি ১৯৯২ সালের গ্রীষ্মকালীন অলিম্পিকে মহিলাদের ১০ মিটার এয়ার রাইফেল ইভেন্ট, ১৯৯৪ এশিয়ান গেমস এবং ১৯৯৮ কমনওয়েলথ গেমসে অংশ নেন।   কর্মজীবন  বার্সেলোনায় অনুষ্ঠিত ১৯৯২ গ্রীষ্মকালীন অলিম্পিকের সময়ে পারভীন মহিলা ১০ মিটার এয়ার রাইফেল ইভেন্টে প্রতিনিধিত্ব করেন কিন্তু চূড়ান্ত রাউন্ডে যোগ্যতা অর্জনে ব্যর্থ হন। কোয়ালিফাইং রাউন্ডে তিনি ৩৭৯ পয়েন্ট অর্জন করেন এবং ৪৩ তম স্থান লাভ করেন। দুই বছর পর, পারভীন হিরোশিমা এশিয়ান গেমসে প্রতিদ্বন্দ্বিতা করেন। তিনি ১০ মিটার এয়ার রাইফেল এবং ৫০ মিটার রাইফেলে ৩ টি পজিশন এবং ৫০ মিটার রাইফেলে প্রেন ইভেন্টে অংশ নেন এবং যথাক্রমে ২৭, ১৪ এবং ২৬ তম অবস্থান গ্রহণ করেন তবে এর মধ্যে কোনটির ফাইনাল খেলার যোগ্যতা অর্জন করেননি। ১৯৯৮ সালে,  কমনওয়েলথ গেমসে মহিলাদের ফ্রি রাইফেল প্রোনি জোড়া জন্য সাবরিনা সুলতানার সাথে যুক্ত হন এবং অষ্টম স্থান অর্জন করেন।  ২০০৮ সালের ইন্দো-বাংলা গেমসে পারভীন বাংলাদেশী মহিলা দলের ম্যানেজার ছিলেন। ১৯৯৮ সালে বাংলাদেশ জাতীয় ক্রীড়া পুরস্কার পাওয়া ১০ জনের মধ্যে তিনি ছিলেন। ২০১৬ সালে তিনি বাংলাদেশ স্পোর্টস প্রেস অ্যাসোসিয়েশন কর্তৃক সম্মানিত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৬০-এ জন্ম বিষয়শ্রেণী:বাংলাদেশের অলিম্পিক শুটার বিষয়শ্রেণী:বাংলাদেশী নারী ক্রীড়া শুটার বিষয়শ্রেণী:কমনওয়েলথ গেমসে বাংলাদেশের প্রতিযোগী বিষয়শ্রেণী:এশিয়ান গেমসে বাংলাদেশের প্রতিযোগী
দাবাং ৩ একটি ২০১৯ সালে মুক্তিপ্রাপ্ত ভারতীয় হিন্দি ভাষার অ্যাকশন কমেডি চলচ্চিত্র, যেটি পরিচালনা করেছেন প্রভু দেবা এবং প্রযোজনা করেছেন সালমান খান এবং আরবাজ খান। চলচ্চিত্রটি নির্মিত হয়েছে সালমান খান ফিল্মস এবং আরবাজ খান প্রোডাকাশন্স এর ব্যানারে। চলচ্চিত্রটি দাবাং চলচ্চিত্র ধারাবাহিকের তৃতীয় কিস্তি। চলচ্চিত্রটির গল্প লিখেছেন দিলীপ শুক্লা। চলচ্চিত্রটির গল্প মধ্যপ্রদেশের এক শহরকে ঘিরে।  এই চলচ্চিত্রটিতে সালমান খান, সোনাক্ষী সিনহা, সাই মাঞ্জরেকর, আরবাজ খান, মাহি গিল ও সুদীপ প্রধান চরিত্রে অভিনয় করেছেন। চলচ্চিত্রটি ২০১৯ সালের ২০ ডিসেম্বর মুক্তি পায়।   অভিনয়ে    সালমান খান - এএসপি চুলবুল পাণ্ডে  সুদীপ - বালি সিং  সোনাক্ষী সিনহা - রাজ্জো পাণ্ডে  সাই মাঞ্জরেকর - খুশি  আরবাজ খান - মাখনচাঁদ "মক্ষী" পাণ্ডে  মাহি গিল - নির্মলা পাণ্ডে  প্রমোদ খান্না - প্রজাপতি পাণ্ডে  তিন্নু আনন্দ - মাস্টারজি  নিকিতিন ধীর - চুন্নি  শংকর যাদব - কালা  গিরিশ তৌরানি - রাজ শর্মা  মানজিত সিং - রাজু  আলেকজান্ডার আব্বাস চৌহান  ইখাত্তার সিং  শ্রাবণ সাগর  যুধিষ্ঠির সিং ভাটি  সারাংশ তানেজা   নির্মাণ  ২০১৩ সালে বিভিন্ন সংবাদমাধ্যমে খবর প্রকাশিত হয় যে, দাবাং ৩ হবে দাবাং চলচ্চিত্র ধারাবাহিকের একটি প্রিক্যুয়েল।  ২০১৪ সালে আরবাজ খান নিশ্চিত করেছিলেন যে, দাবাং ৩ চলচ্চিত্রের কাজ খুব তাড়াতাড়িই শুরু হবে। ২০১৫ সালের মার্চ মাসে আরবাজ খান জানান যে, তিনি দাবাং ৩ পরিচালনা করবেন না। এর পরের মাসে তিনি আরো জানান যে, দাবাং ৩ চলচ্চিত্র সম্পর্কিত কাজ শুরু হতে এক দুই বছর লাগতে পারে। ২০১৬ সালের আগস্টে বহু জল্পনাকল্পনার অবসান ঘটিয়ে প্রধান নারী চরিত্রে সোনাক্ষী সিনহার অভিনয়ের বিষয়টা নিশ্চিত হয় এবং আরেকটি নারী চরিত্রে আরেক অভিনেত্রীকে দেখা যেতে পারে। পরে, সেই মাসে জানা যায় যে, কাজলকে আরেকটি নারী চরিত্রে অভিনয়ের প্রস্তাব দেওয়া হয়েছিল কিন্তু, তাঁর চরিত্রটি সালমান খান অভিনীত চরিত্রের মত শক্তিশালী নয় বলে তিনি তা প্রত্যাখ্যান করেছিলেন। পরবর্তীতে সাই মাঞ্জরেকরকে উক্ত চরিত্রে ভূমিকা প্রদানের সুযোগ দেওয়া হয়।  ২০১৭ সালের অক্টোবরে চলচ্চিত্রটির কাহিনিকারেরা চলচ্চিত্রটির পাণ্ডুলিপি লেখা শুরু করেছেন বলে খবর বেরিয়েছিল এবং আরো খবর বেরিয়েছিল যে, চলচ্চিত্রটির নির্মাণ ২০১৮ সালের মাঝামাঝিতে আরম্ভ হবে। এর পরের মাসে আরবাজ খান নিশ্চিত করেছিলেন যে, প্রভূ দেবা চলচ্চিত্রটি পরিচালনা করবেন। ২০১৮ সালের মার্চে প্রভূ দেবা নিশ্চিত করেছিলেন যে, তিনিই চলচ্চিত্র পরিচালনা করবেন এবং সালমান খান , সোনাক্ষী সিনহা এবং আরবাজ খান চলচ্চিত্রটিতে তাঁদের পূর্বচরিত্রে অভিনয় করবেন। এরপর, খবর বের হয় যে, সাজিদ-ওয়াজিদ আবারো চলচ্চিত্রটির গান রচনা করবেন। ২০১৯ সালের ৩১ মার্চ সালমান খান ও আরবাজ খান চলচ্চিত্রটির চিত্রগ্রহণের জন্য ইন্দোরে আসেন। ২০১৯ সালের এপ্রিল মাসের এক তারিখে চলচ্চিত্রটির চিত্রগ্রহণ শুরু হয়। চলচ্চিত্রটি ২০১৯ সালের ২৫ ডিসেম্বর মুক্তি পাবে।   সংগীত  চলচ্চিত্রটির গানগুলি রচনার সাথে যুক্ত আছেন সাজিদ-ওয়াজিদ ও সন্দ্বীপ শিরোদকর।   তথ্যসূত্র   বহিঃসংযোগ   বলিউড হাঙ্গামায় দাবাং ৩  বিষয়শ্রেণী:২০১৯-এর চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:ভারতীয় ধারাবাহিক চলচ্চিত্র বিষয়শ্রেণী:২০১০-এর দশকের সিক্যুয়াল চলচ্চিত্র বিষয়শ্রেণী:মাসালা চলচ্চিত্র বিষয়শ্রেণী:ভারতীয় মারপিটধর্মী চলচ্চিত্র বিষয়শ্রেণী:আইটেম নাম্বার বিশিষ্ট চলচ্চিত্র বিষয়শ্রেণী:মধ্যপ্রদেশে ধারণকৃত চলচ্চিত্র বিষয়শ্রেণী:মুম্বইয়ে ধারণকৃত চলচ্চিত্র বিষয়শ্রেণী:প্রতিশোধ বিষয়ক ভারতীয় চলচ্চিত্র বিষয়শ্রেণী:মধ্যপ্রদেশের পটভূমিতে চলচ্চিত্র
কুজেন্দ্র লাল ত্রিপুরা (জন্ম: ৪ নভেম্বর ১৯৬৩) বাংলাদেশের খাগড়াছড়ি জেলার আওয়ামী লীগের রাজনীতিবিদ। কুজেন্দ্র পার্বত্য খাগড়াছড়ি আসনের সাবেক সাংসদ এবং পার্বত্য চট্টগ্রাম বিষয়ক মন্ত্রণালয়ের সাবেক প্রতিমন্ত্রী ছিলেন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।   প্রাথমিক জীবন  কুজেন্দ্র লাল ত্রিপুরার জন্ম ১৯৬৩ সালের ৪ নভেম্বর খাগড়াছড়ি জেলায়। তিনি বি.এ. ডিগ্রি লাভ করেছেন। তিনি ত্রিপুরী সম্প্রদায়ের যা বাংলাদেশের 'ত্রিপুরা' নামে পরিচিত।   রাজনৈতিক জীবন  কুজেন্দ্র লাল ত্রিপুরা বাংলাদেশ আওয়ামী লীগের প্রার্থী হিসাবে ২০১৪ সালে খাগড়াছড়ি জেলা থেকে সংসদ সদস্য নির্বাচিত হয়েছিলেন। ৮ই ফেব্রুয়ারি ২০১৮ ইং তাকে প্রত্যাবাসন শরণার্থী এবং অভ্যন্তরীণ বাস্তুচ্যুত ব্যক্তিদের পুনর্বাসনের বিষয়ে টাস্কফোর্সের চেয়ারম্যান করা হয়। এই চেয়ারম্যান পদটি প্রতিমন্ত্রির পদমর্যাদা সম্পন্ন । এর আগে তিনি খাগড়াছড়ি পার্বত্য জেলা পরিষদের "চেয়ারম্যান" হিসাবে ২০১০ থেকে ২০১৩ পর্যন্ত দায়িত্ব পালন করেছিলেন। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।   তথ্যসূত্র    বহিঃসংযোগ   মাননীয় সংসদ সদস্য কুজেন্দ্র লাল ত্রিপুরা  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।  ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।  বিষয়শ্রেণী:১৯৬৩-এ জন্ম বিষয়শ্রেণী:জীবিত ব্যক্তি বিষয়শ্রেণী:খাগড়াছড়ি জেলার রাজনীতিবিদ বিষয়শ্রেণী:দশম জাতীয় সংসদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:একাদশ জাতীয় সংসদ সদস্য বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:বাংলাদেশী হিন্দু বিষয়শ্রেণী:খাগড়াছড়ি জেলার ব্যক্তি বিষয়শ্রেণী:ত্রিপুরী ব্যক্তি বিষয়শ্রেণী:শেখ হাসিনার পঞ্চম মন্ত্রিসভার সদস্য
জামিয়াতুল আসআদ আল ইসলামিয়া ঢাকার পূর্ব রামপুরার জামতলায় অবস্থিত একটি কওমি মাদ্রাসা। মুফতি হাফিজুদ্দিন ২০০৯ সালে এটি প্রতিষ্ঠা করেন। জমিয়ত উলামায়ে হিন্দের সাবেক সভাপতি আসআদ মাদানির নামে মাদ্রাসার নামকরণ করা হয়েছে। দেওবন্দি আকাবিরদের চিন্তাধারার আলোকে প্রতিষ্ঠিত এই মাদ্রাসাটি একটি নতুন ধারার উচ্চতর ইসলামি গবেষণা প্রতিষ্ঠান হিসেবে সমাদৃত। এখানে দুই-তিন মাস অন্তর ফিকহি সেমিনার আয়োজন করে ছাত্র ও সাধারণ জনগণের সামনে প্রয়োজনীয় মাসায়েল উপস্থাপন করা হয় এবং জাতির ইমান ও আমলের উন্নতির লক্ষে প্রতি ইংরেজি মাসের ২য় বৃহস্পতিবার অত্র মাদরাসায় ইসলাহি মজলিস অনুষ্ঠিত হয়। প্রতিষ্ঠাতা মুফতি হাফিজুদ্দিন মাদ্রাসার বর্তমান পরিচালক এবং ইফতা বিভাগে কর্মরত আছেন মুফতি মোস্তফা কামাল, মুফতি আতাউস সামাদ, মুফতি ইউনুস, মুফতি আরমান সাদিক, মুফতি জামিল ইকবাল ও মুফতি মাহবুবুর রহমান।   আরও দেখুন   দেওবন্দি  কওমি মাদ্রাসা  দারুল উলুম দেওবন্দ  আল জামিয়া আল ইসলামিয়া পটিয়া  বাংলাদেশের কওমি মাদ্রাসার তালিকা  তথ্যসূত্র   বিষয়শ্রেণী:২০০৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০০৯-এ বাংলাদেশে প্রতিষ্ঠিত বিষয়শ্রেণী:ঢাকা জেলার কওমি মাদ্রাসা
শিরোমণি অকালী দল (লঙ্গোওয়াল) ছিল প্রকাশ সিং বাদলের নেতৃত্বাধীন শিরোমণি অকালী দলের (এসএডি) একটি বিভক্ত দল। ২০০৪ সালে সুরজিত কৌর বার্নালা (এসএডি নেতা সুরজিৎ সিং বার্নালার স্ত্রী) এর সভাপতি হিসাবে দলটি চালু করা হয়েছিল। প্রেম সিং চান্দুমাজরাও বাদলের নেতৃত্বাধীন এসএডি দ্বারা টিক দেওয়ার প্রত্যাখ্যান করার পরে এতে যোগ দিয়েছিলেন, কিন্তু পরে ২০০৭ সালে আবার এসএডি (বাদল) এ যোগ দিতে চলে যান।  দলটি পাতিয়ালা আসনে প্রতিদ্বন্দ্বিতা করেছিল, কিন্তু ব্যর্থ হয়েছিল। ২০০৭ সালে, দলটি আবার বাদলের নেতৃত্বাধীন শিরোমণি অকালী দলে একীভূত হয়।  পরে অবশ্য দলটি আবার শিরোমণি অকালী দল থেকে বিচ্ছিন্ন হয়ে যায়। ২০১৪ সালে, দলটি এবার ভারতীয় জাতীয় কংগ্রেসে একীভূত হয়।   তথ্যসূত্র   বিষয়শ্রেণী:২০১৪-এ বিলুপ্ত রাজনৈতিক দল বিষয়শ্রেণী:শিরোমণি অকালী দল বিষয়শ্রেণী:২০০৪-এ প্রতিষ্ঠিত রাজনৈতিক দল বিষয়শ্রেণী:শিখ রাজনৈতিক দল বিষয়শ্রেণী:পাঞ্জাব, ভারতের রাজনৈতিক দল
রাঙ্গামাটি বিজ্ঞান ও প্রযুক্তি বিশ্ববিদ্যালয় বা রাবিপ্রবি বাংলাদেশের রাঙ্গামাটি জেলায় অবস্থিত একটি সরকারি বিশ্ববিদ্যালয়।   ইতিহাস  বাংলাদেশ সরকারের রাঙ্গামাটি বিজ্ঞান ও প্রযুক্তি বিশ্ববিদ্যালয় আইন, ২০০১ অনুযায়ী বিশ্ববিদ্যালয়টি প্রতিষ্ঠা করা হয়। ২০১৪-২০১৫ শিক্ষাবর্ষে বিশ্ববিদ্যালয়ের শিক্ষাকার্যক্রম চালু হয়। ২০১৪-২০১৫ শিক্ষাবর্ষে বিশ্ববিদ্যালয়টি নানা ঝামেলায় দেরিতে কার্যক্রম শুরু করেছিল।  শহরের শাহ উচ্চ বিদ্যালয়ের ২ টি কক্ষ ভাড়া নিয়ে ১০০ জন শিক্ষার্থী নিয়ে এই ইউনিভার্সিটির কার্যক্রম শুরু করা হয়। বিশ্ববিদ্যালয়ের স্থায়ী ক্যাম্পাসের জন্য ঝগড়াবিল মৌজার ৬৪ একর জমি অধিগ্রহণ করা হয়েছে। এই স্থানে একটি ২২৭ কোটি টাকা ব্যয়ে মাস্টার প্ল্যান তৈরি করে কাজ শুরু করা হবে। ৩০ সেপ্টেম্বর ২০১৯ সালে স্থায়ী ক্যাম্পাসে ক্লাস শুরু করা হয়।  উপাচার্য নিম্নোক্ত ব্যক্তিবর্গ রাঙ্গামাটি বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে দায়িত্ব পালন করেন:   প্রদানেন্দু বিকাশ চাকমা (২০১৪ - ২০২২)  সেলিনা আখতার (২০ সেপ্টেম্বর ২০২২ - ১৮ আগস্ট ২০২৪) আতিয়ার রহমান (১০ জানুয়ারি ২০২৪ - বর্তমান)   অনুষদ ও বিভাগসমূহ    প্রকৌশল ও প্রযুক্তি অনুষদ   কম্পিউটার বিজ্ঞান ও প্রকৌশল বিভাগ   জীববিজ্ঞান অনুষদ   বন ও পরিবেশ বিজ্ঞান   কৃষি বিজ্ঞান অনুষদ  মৎস্য ও সামুদ্রিক সম্পদ প্রযুক্তি    ব্যবসায় বিদ্যা অনুষদ   ব্যবস্থাপনা বিভাগ  পর্যটন ও আতিথেয়তা ব্যবস্থাপনা বিভাগ   আরও দেখুন   বাংলাদেশের বিশ্ববিদ্যালয়সমূহের তালিকা   তথ্যসূত্র    বহিঃসংযোগ   বিষয়শ্রেণী:বাংলাদেশের সরকারি বিশ্ববিদ্যালয় বিষয়শ্রেণী:বাংলাদেশের সরকারি বিজ্ঞান ও প্রযুক্তি বিশ্ববিদ্যালয় বিষয়শ্রেণী:বাংলাদেশের বিশ্ববিদ্যালয় ও মহাবিদ্যালয় বিষয়শ্রেণী:২০১৪-এ বাংলাদেশে প্রতিষ্ঠিত বিষয়শ্রেণী:২০১৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:রাঙ্গামাটি জেলার শিক্ষাপ্রতিষ্ঠান
ফা খাও (    ;  ) উত্তর-পূর্ব থাইল্যান্ডের লোই প্রদেশের একটি জেলা ( অ্যাম্ফো )।   ভূগোল  প্রতিবেশী জেলাগুলি হল (দক্ষিণ ঘড়ির কাঁটার দিক থেকে): লোই প্রদেশের ফু ক্রাডুয়েং, নং হিন, ওয়াং সাফুং এবং ইরাওয়ান ; এবং নং বুয়া লাম্পু প্রদেশের সি বুন রুয়াং ।   ইতিহাস  ১ জানুয়ারী ১৯৮৮ সালে ছোট জেলা ( কিং অ্যামফো ) প্রতিষ্ঠিত হয়েছিল, যখন চারটি ট্যাম্বন, ফা খাও, থা চাং খলং, নন পো দায়েং এবং নন পা সাং, ফু ক্রাডুয়েং থেকে বিভক্ত হয়েছিল।   ৩ নভেম্বর ১৯৯৩ সালে এটি একটি পূর্ণ জেলায় উন্নীত হয়।   প্রশাসন  জেলাটি পাঁচটি উপ-জেলায় ( তাম্বন) বিভক্ত, যা আরও 64টি গ্রামে (মুবান ) বিভক্ত। কোনো পৌরসভা ( থেসাবান ) এলাকা নেই। পাঁচটি টাম্বন প্রশাসনিক সংস্থা (TAO) আছে। না. নাম থাই নাম গ্রামগুলো পপ 1. ফা খাও ผาขาว 12 6,405 2. থা চাং খলং ท่าช้างคล้อง 14 10,458 3. অ পো দায়েং โนนปอแดง 16 10,365 4. অ পা সাং โนนป่าซาง 13 7,445 5. ব্যান ফোয়েম บ้านเพิ่ม 9 ৫,৩৭৪   তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:থাইল্যান্ডের জেলা
আলী ইবনে হাতেম আল-হামিদি ( ) ১১৯৯ সাল থেকে ১২০৯ সালে তাঁর মৃত্যু পর্যন্ত ইয়েমেনের চতুর্থ তাইয়্যিবি ইসমাঈলি দাই আল-মুতলাক ছিলেন।     জীবন  আলীকে তার পিতা  হাতেম ইবনে ইব্রাহিম তার উত্তরাধিকারী হিসেবে হাতেমের  ( সিনিয়র ডেপুটি), আলী ইবনে মুহাম্মদ ইবনে আল-ওয়ালিদের সুপারিশে তার উত্তরাধিকারী হিসেবে বেছে নিয়েছিলেন। যিনি তার গৃহশিক্ষক ছিলেন।  যখন হাতেম ১১৯৯ সালে মারা যান, তখন আলী তার স্থলাভিষিক্ত হন, তিনিও আলী ইবনে মুহাম্মদ ইবনে আল-ওয়ালিদকে তার  হিসাবে রাখেন।   তার শাসনামলে তিনি হারাজের দুর্গ থেকে সানাতে তার তায়্যিবি  -এর সদর দফতর সরাতে বাধ্য হন, কারণ হারাজের শাসক ইয়াবুরি পরিবার ভ্রাতৃঘাতী দ্বন্দ্বে পড়েছিল এবং তাইবিদের বিরুদ্ধে পরিণত হয়েছিল।   সানার হামদানীরা তাকে স্বাগত জানায় এবং তাদের অধিপতি, আইয়ুবীয়রা শহরে তার উপস্থিতির বিরোধিতা করেনি।   আলী পরে জিমারমারে চলে যান কিন্তু অসুস্থ হয়ে পড়লে তাকে আবার সানাতে নিয়ে যাওয়া হয়।   মৃত্যু  আলী ৩১ মে ১২০৯ সালে মারা যান,  এবং তার সাথে হামিদি লাইন শেষ হয়। আলী ইবনে মুহাম্মদ তার স্থলাভিষিক্ত হন, যিনি তাইবি  এর বানু আল-ওয়ালিদ আল-আনফ লাইন প্রতিষ্ঠা করেছিলেন।   তাকে সানায় সমাহিত করা হয়েছে, তবে তার কবরের অবস্থান অজানা।   তথ্যসূত্র    সূত্র     DU'AAT-E-KERAAM (aq) of Yaman, 4th Da'i ul-Mutlaq, Saiyedna 'Ali bin Saiyedna Haatim al-Haamedi (QR), 25 Zul Qa’adah 605 AH (Sana'a) – 30/5/1209 AD url = https://www.alavibohra.org/4th%20dai%20syedna%20ali%20bin%20s%20haatim%20qr.htm  বিষয়শ্রেণী:জন্মের সাল অজানা বিষয়শ্রেণী:১২০৯-এ মৃত্যু বিষয়শ্রেণী:১৩শ শতাব্দীর ইসলাম ধর্মীয় নেতা বিষয়শ্রেণী:১২শ শতাব্দীর ইসলাম ধর্মীয় নেতা বিষয়শ্রেণী:১৩শ শতাব্দীর আরব ব্যক্তি বিষয়শ্রেণী:১২শ শতাব্দীর আরব ব্যক্তি বিষয়শ্রেণী:১২শ শতাব্দীতে জন্ম বিষয়শ্রেণী:১২শ শতাব্দীর ইসমাইলি বিষয়শ্রেণী:১৩শ শতাব্দীর ইসমাইলি বিষয়শ্রেণী:১২শ শতাব্দীতে ইয়েমেন বিষয়শ্রেণী:১৩শ শতাব্দীতে ইয়েমেন বিষয়শ্রেণী:ইয়েমেনি ইসমাইলি